als_Latn dik_Latn sag_Latn
Në Bruksel vetëm disa javë pas leksioneve që dha Trump për rritjen e shpenzimeve në sektorin ushtarak shtetet europian janë zotuar ditën e enjte të rrisin bashkëpunimin në sektorin ushtarak.
Në një samit në Bruksel 28 liderët e vendeve anëtare të BE-së, 22 prej të cilave janë dhe pjesë e aleancës së NATO-s të udhëhequr nga SHBA, kanë rëne dakord të zhvillojnë dhe të pajisen me pajisje ushtarake të tilla si drone.
“Qëllimi është të zhvillohen kapacitetet ushtarake, të sigurohet një bazë industriale ushtarake inovative, konkurruese dhe e balancuar brenda Bashkimit Europian”- thuhet në deklaratën e publikuar të këtij samiti.
Vendet e BE kanë në plan të krijojnë një ent të ri ushtarak në Europës përgjatë tre muajve të ardhshëm, ent ky i cili do të krijojë programe dhe objektiva të përbashkët sigurie.
Nga shumë ekspertë të marrëdhënieve ndërkombëtare dhe të sigurisë, mendohet se kjo lëvizje bëhet nga shtetet europiane për shkak të frikës dhe pasigurisë që krijon një vakuum i hapur nga presidenti i ri i SHBA Donald Trump, që është më pak i zotuar se paraardhësit e tij në të qenit lider i botës në çështjet ushtarake dhe të sigurisë. Shpeshherë, përpara epokës Trump SHBA referohej si “polici i botës” për shkak të influencës së madhe që ushtronte në mbarëvajtjen e rendit botëror, rol nga i cili është tërhequr duke u drejtuar nga një politikan që beson tek proteksionizmi dhe mosndërhyrja si Donald Trump. K.H/ tiranapost.al
als_Latn als_Latn als_Latn als_Latn als_Latn